Na temelju članka 76. Zakona o športu ( „Narodne novine“ br. 71/06. 150/08,124/10,124/11,86/12,94/13,85/15,19/16, 98/19, 47/20,77/20), članka 31. Statuta Općine Perušić(„Županijski glasnik“ Ličko-senjske županije, br. 7/13, 5/18, 7/20 ) Općinsko vijeće Općine Perušić na sjednici održanoj dana 13. studenog 2020. godine donijelo je

**PROGRAM**

**javnih potreba u športu**

**Općine Perušić za 2021. godinu**

I

Za realizaciju Programa javnih potreba u športu za 2021. godinu osiguravaju se sredstva u Proračunu Općine Perušić za 2021. godinu:

Za ostvarivanje javnih potreba u športu iz Proračuna Općine Perušić na temelju provedenog javnog natječaja rasporedit će se sredstva sljedećim športskim udrugama:

* NOGOMETNI KLUB „PERUŠIĆ“: 60.000,00 kuna
* PRVI VESLAČKI KLUB PERUŠIĆ: 6.000,00 kuna

Sredstva će biti raspoređena sukladno Zakonu o udrugama („Narodne novine“ broj 74/14,70/17,98/19) i objavljenom javnom pozivu sukladno pozitivnim propisima Republike Hrvatske.

**II**

Cilj donošenja Programa javnih potreba u športu za 2021. godinu temelji se na slijedećim postavkama:

1. poticanje i promicanje športa,
2. očuvanje i poboljšanje postignute kvalitete športa, posebice onog dijela koji će doprinijeti promidžbi Općine Perušić,
3. osiguranje što većeg broja djece i mladeži u športu putem športskih udruga koje djeluju na području Općine,
4. provedbi sustava treninga i natjecanja športskih udruga,
5. djelovanje športskog saveza,
6. športsko rekreacijskim aktivnostima građana koje su u funkciji unapređenja i očuvanja zdravlja, a posebnom skrbi o športskim aktivnostima invalida.

**III**

Svaka sportska Udruga čije su aktivnosti i projekti sufinancirani iz Programa javnih potreba o svojim aktivnostima i realizaciji sredstava financiranih iz proračuna dužni su podnijeti financijsko i narativno izvješće o provedenim aktivnostima i natjecanjima u kojima su sudjelovali

**IV**

Ova odluka stupa na snagu osmog dana od dana objave u „Županijskom glasniku“ Ličko-senjske županije.

 PREDSJEDNIK OPĆINSKOG VIJEĆA

 Milorad Vidmar

KLASA: 620-01/20-01/03

URBROJ: 2125-08-2-20-1